Lentia

Lentia"Lentia" in ; Vb. adiect. "Lentiensis": Ammianus Marcellinus, Res gestae 15.4.1. seu LentiumA. Chiusole, Il mondo antico, moderno, e novissimo, ovvero Breve trattato (Venetiis: G. B. Recurti, 1749) seu Aredata seu AredatumPertsch, Erich: Langenscheidts Großes Schulwörterbuch Lateinisch-Deutsch, Berolini et Monaci 1983, ISBN 3-468-07202-3, p. 1325 (Theodisce: Linz) est urbs in Austria ad Danubium flumen sita et caput provinciae Austriae Superioris. Post Vindobonam et Graeciam urbem numero incolarum tertium locum inter urbes Austriacas tenet. Anno 2009, Lentia una cum Vilna titulum capitis culturalis Europae fert. Ex 2014, Lentia pars coniunctionis urbium creatorum UNESCO est.

 Historia 
Iam quarto saeculo a.C.n., compluria oppida Celtica in regione, quae Lentiam hodiernam occupat, sive in collibus sive in utraque Danubii ripa, exstiterunt, quorum unum in monte Freinberg vocato situm Celtarum lingua Lentos ('flexibilis, incurvatus') appellatum esse videtur, quod nomen in posteriora castra Romana convertum est.

Lentia pars Imperii Romani erat. Inter annos 166 et 180, dum bellum Marcomannicum gerebatur, Marco Aurelio imperatore, castra primum posita sunt. Quorum fit mentio in Notitia Dignitatum (circiter 420) sub nomine Lentia. Oppidum quamvis compluries a Germanis deletum, tamen in Medium Aevum permanebat, et ab saeculo octavo, cum Tassilone III duce in dicionem ducatus Bavariae venisset, denuo florescebat. 

Anno 799, nomen vernaculum Linze primum litteris apparet, anno 806 Lentia mercatus dicta est, sub annum 1240 urbi praetor et sigillum urbanum tributa sunt. Cum urbs illo tempore in confinibus ducatus Austriae sita esset, portorium exigebatur, quo incrementum civitatis magnopere augebatur, cuius rei testimonio est novum forum anno 1230 creatum. Inter annos 1489 et 1493, Friderico III imperatore, Lentia caput Sacri Imperii Romani fuit.

Novis temporibus, industria Lentiam venit. Hodie Lentia ab urbe industriae in urbem culturae mutatur.

 Religiones 
Ad 1600, maxima Lentiae pars incolarum confessioni Augustanae addicta, ecclesia autem Catholica paene exstincta erat. Post Reformationem Catholicam, initio saeculi decimi septimi habitam usque ad hodiernum diem, maior civium pars sunt Catholici Romani. Lentia etiam est sedes episcopalis Ecclesiae Catholicae Romanae, nomine Dioecesis Linciensis. Praesens Episcopus Ludovicus Schwarz:de:Ludwig Schwarz anno 2005 nominatus est. Lentia multas ecclesias magnificas habet. Ecclesia Cathedralis Nova:de:Neuer Dom (Linz) principio saeculi vicesimi aedificata maxima Austriae ecclesiarum est.

Aliae ecclesiae praeclarae:
 Ecclesia parochialis urbis (Theodisce: Stadtpfarrkirche)
 Ecclesia cathedralis antiqua (ecclesia Iesuitarum)
 Ecclesia Ordinis Sanctae Ursulae
 Ecclesia tituli "basilica minor" in monte Pöstlingberg (Basilica peregrinationis ad Mariam dolorosam)
 Ecclesia Sancti Martini (quae est antiquissima ecclesia urbis tempore Caroli Magni fundata).

Schola episcopalis (antea "seminarium minus") nomine Collegium Petrinum anno 1897 condita est.

 Alia aedificia visu digna 
 Aedificia fori et aedificia centri historici.
Castellum: Prima mentio facta est anno 799; saeculo quinto decimo, sedes imperatoris Friderici III erat. Ex anno 1966, hospitio museo historico-ethnographico praebet.
 Lentos: Aedificium notandae architecturae modernae ad Danubium situm cum pinacotheca arti recenti destinata.
Centrum artis electronicae: Aedificium notandae architecturae modernae ad Danubium situm cum museo artis mediae electronicae.
 Brucknerhaus: Domus musicae arti dedicata, quae nomen a compositore Antonio Bruckner trahit.
 Novum theatrum variis musicae spectaculis dedicatum et anno 2013 apertum.

 Artes et scientiae 
Quattuor universitates Lentiae sitae sunt:
 Universitas Kepleriana (Theodisce: Johannes-Kepler-Universität): magis quam LX studia, in rebus medicina, scientia naturalis et technicae, iurisprudentia, oeconomia et sociologia
 Universitas theologica Catholica
 Universitas artis musicae nomine Anton-Bruckner-Universität
 Universitas artium visualium

 Regiones urbanae 
Lustenau, urbana Lentiae regio, usque ad annum 1873 liberum municipium erat.

 Incolae notabiles 
 Nati 
 Helimutus Marx (1915 - 2002) sculptor
 Valie Export: Artifex mediorum, nata die 17 Maii 1940 Lentiae.
 Christina Stürmer (*1982), cantrix

 Mortui 
 Adalbertus Stifter: Scriptor, pictor, paedagogus; natus 23 Octobris 1805 Planae de Monte Vitconis (Bohemia), mortuus 28 Ianuarii 1868 Lentiae.

 Alii cives 
 Iohannes Keplerus: Astronomus, natus 27 Decembris 1571 in Weil der Stadt, mortuus 15 Novembris 1630 Ratisbonae, qui multos annos Lentiae vitam agebat.
 Antonius Bruckner: Compositor; natus die 4 Septembris 1824 in vico Ansfelden nuncupato et Lentiae finito, mortuus Vindobonae die 11 Octobris 1896.

 Coniunctiones communium 
Salinae Saxonicae (Germania), ab 1975
 Tacapae (Tunisia) ab 1977
 Zaporizhia (Ucraina), ab 1983
 Cemtu (Res Publica Popularis Sinarum), ab 1984
 Budovicium (Cechia), ab 1987
 Linz (ad Rhenum, Germania), ab 1987
 Fanum Sancti Caroli (Nicaragua), ab 1988
 Kansiopolis (Kansia) (Civitates Foederatae Americae), ab 1988
 Gwangyang (Respublica Coreana), ab 1991
 Mutina (Italia), ab 1992
 Novogardia Inferior (Russia), ab 1993
 Berolinum-Carolaeburgum-Vilmersdorfium (Germania), ab 1995
 Lincopia (Suecia), ab 1995
 Norcopia (Suecia), ab 1995
 Tammerforsia (Finnia), ab 1995
 Albufeira (Lusitania), ab 2008
 Corona, Romania, ab 2012

 Notae 

1469 Linzia

 Nexus externi 

 http://www.linz.at
 http://www.dioezese-linz.at
 http://www.petrinum.at
 360° Foto Linz

Categoria:Austria Superior